9. การจัดการ

9.1 โครงสร้างการจัดการ

  ธนาคารได้ปฏิบัติตามแนวทางโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์

โดย คณะกรรมการของธนาคารที่มีหน้าที่ในการบริหารงานในภาพรวมทั้งหมดมีทั้งหมด 3 ชุด
โดยแบ่งเป็น

1.  คณะกรรมการธนาคาร

2.  คณะกรรมการบริหาร

3.  คณะกรรมการตรวจสอบ

  โดยมีกรรมการธนาคารที่เป็นผู้บริหาร จำนวน 1 ท่าน

  กรรมการธนาคารที่ไม่ได้เป็นผู้บริหาร จำนวน 7 ท่าน

  กรรมการอิสระ จำนวน 4 ท่าน

(กรรมการอิสระ คิดเป็นร้อยละ 1 ใน 4 ของกรรมการทั้งคณะ)

  นอกเหนือจากคณะกรรมการดังกล่าว ธนาคารยังได้มีการกระจายอำนาจ
  โดยการจัดตั้งคณะกรรมการย่อยเฉพาะด้าน เพื่อพิจารณาดูแลกำกับในระดับทำงานโดยเฉพาะอีก
  ทั้งนี้เพื่อให้การดำเนินงานของธนาคารเป็นไปโดยมีประสิทธิภาพ
  มีการกลั่นกรองอย่างมีระบบและโปร่งใส โดยคณะทำงานในระดับผู้ปฏิบัติงานโดยตรง เช่น
  คณะกรรมการผู้บริหารสายงาน คณะกรรมการบริหารสินทรัพย์และหนี้สิน (ALCO)
  คณะกรรมการสินเชื่อ (Credit Committee) คณะกรรมการบริหารความเสี่ยง (Risk
  Management Committee) โดยในการจัดตั้งแต่ละคณะกรรมการได้มีการกำหนดวัตถุประสงค์
  รายชื่อผู้ดำรงตำแหน่ง ขอบเขตอำนาจหน้าที่ ความรับผิดชอบ
  และกำหนดระยะเวลาการประชุมอย่างชัดเจน

ธนาคารได้มีการแต่งตั้งคณะอนุกรรมการสรรหาและกำหนดค่าตอบแทน
เพื่อช่วยในการกำกับดูแลกิจการของธนาคาร ตามแนวทางโครงสร้างคณะกรรมการ
เพื่อส่งเสริมธรรมาภิบาลของธนาคารพาณิชย์

9.2 การสรรหากรรมการและผู้บริหาร

  1) วิธีการคัดเลือกกรรมการ

การสรรหากรรมการของธนาคาร การดำเนินการต้องผ่านกระบวนการสรรหา
เพื่อให้คณะกรรมการธนาคารพิจารณานำเสนอต่อผู้ถือหุ้น
โดยกรรมการที่ครบกำหนดออกตามวาระอาจได้รับเลือกกลับเข้าเป็นกรรมการอีกได้

2) การแต่งตั้งกรรมการ

  แบ่งเป็น 2 กรณีดังนี้

  กรณีที่ 1 การแต่งตั้งกรรมการแทนผู้ต้องออกจากตำแหน่งตามวาระ
  ให้ที่ประชุมผู้ถือหุ้นเป็นผู้เลือกตั้งกรรมการ แทนผู้ครบกำหนดออกตามวาระ
  กรรมการที่ครบกำหนดออกจากตำแหน่งอาจได้รับเลือกเข้าเป็นกรรมการอีกได้

  กรณีที่ 2 การแต่งตั้งกรรมการแทนผู้ออกก่อนครบวาระ
  ให้คณะกรรมการธนาคารโดยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
  เลือกผู้ซึ่งมีคุณสมบัติและไม่มีลักษณะต้องห้าม
  ตั้งเป็นกรรมการแทนและให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนเข้าแทน

3) สิทธิของผู้ถือหุ้นในการแต่งตั้งกรรมการ

ที่ประชุมผู้ถือหุ้นเป็นผู้เลือกตั้งกรรมการโดยมีหลักเกณฑ์ดังนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง เว้นแต่
  หุ้นที่ผู้ถือหุ้นนั้นถือไว้จะเป็นหุ้นบุริมสิทธิที่มีการกำหนดสภาพของหุ้นบุริมสิทธิให้มีสิทธิออกเสียงน้อยกว่าหุ้นสามัญ

  2. ผู้ถือหุ้นแต่ละคนจะใช้คะแนนเสียงที่มีอยู่ทั้งหมดในข้อ 1.
  เลือกตั้งบุคคลเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่ากับจำนวนกรรมการเท่าที่จำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ประธานในที่ประชุมเป็นผู้ออกเสียงชี้ขาด

ทั้งนี้ การสรรหาผู้บริหารของธนาคาร ในตำแหน่งผู้จัดการ
ธนาคารถือปฏิบัติตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ
(ฉบับที่ 4) พ.ศ. 2543 ควบคู่ไปด้วย ส่วนการสรรหาผู้บริหารระดับสูงในตำแหน่งอื่น
ธนาคารได้แต่งตั้งคณะกรรมการสรรหา เพื่อคัดเลือกผู้สมัครที่มีความรู้ ความสามารถ เหมาะสม

ในแต่ละตำแหน่งงาน

9.3 โครงสร้างคณะกรรมการธนาคาร

1.  1) คณะกรรมการธนาคาร

ขอบเขตอำนาจหน้าที่ของคณะกรรมการธนาคาร

คณะกรรมการธนาคารมีอำนาจเต็มในการบริหารงาน
เพื่อประกอบธุรกิจธนาคารพาณิชย์ให้เป็นไปตาม วัตถุประสงค์ ข้อบังคับของธนาคาร
และมติของที่ประชุมผู้ถือหุ้น ทั้งนี้ อยู่ภายใต้เงื่อนไขและข้อกำหนดของกฎหมายที่เกี่ยวข้อง
โดยมีอำนาจและหน้าที่ในการกำกับดูแลกิจการ ดังนี้

อำนาจของคณะกรรมการธนาคาร

1.  กรรมการคนหนึ่งมีเสียงหนึ่งในการลงคะแนน และให้ถือเอาเสียงข้างมากเป็นมติของที่ประชุม
    โดยถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

2.  กรรมการคนใดมีส่วนได้ส่วนเสียในการประชุมเรื่องใด ห้ามมิให้ออกเสียงลงคะแนนในเรื่องนั้น
    ในกรณีนี้ประธานอาจเชิญให้ออกนอกที่ประชุมเป็นการชั่วคราวได้

3.  กิจการทั้งหลายของบริษัทย่อมอยู่ในอำนาจของคณะกรรมการที่จะกระทำได้ ประธานกรรมการ
    หรือกรรมการผู้จัดการคนใดคนหนึ่ง หรือกรรมการอื่นร่วมกันตั้งแต่สองคนขึ้นไป
    ซึ่งคณะกรรมการได้มอบหมายไว้
    มีอำนาจลงลายมือชื่อและประทับตราสำคัญของบริษัทกระทำการใด ๆ แทนบริษัทได้

4.  คณะกรรมการมีอำนาจแต่งตั้งผู้จัดการใหญ่และพนักงานต่าง ๆ ของบริษัท
    ตลอดจนแต่งตั้งตัวแทนของบริษัท
    โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควร
    กับทั้งกำหนดอัตราและค่าใช้จ่าย
    และบำเหน็จรางวัลแก่บุคคลเหล่านี้และถอดถอนจากตำแหน่งได้

5.  คณะกรรมการจะมอบอำนาจให้ผู้จัดการใหญ่เป็นผู้แต่งตั้งและถอดถอนพนักงานต่าง ๆ
    ของบริษัทก็ได้

6.  ถ้าผู้ได้รับแต่งตั้งเป็นผู้จัดการใหญ่ เป็นผู้ที่ดำรงตำแหน่งกรรมการของบริษัทด้วย
    ก็ให้เรียกว่ากรรมการ

  ผู้จัดการ

7.
คณะกรรมการมีอำนาจที่จะเชิญบุคคลหนึ่งบุคคลใดเป็นที่ปรึกษาเพื่อช่วยเหลือให้ความคิดเห็นในกิจการ

7.  ของบริษัท แก่คณะกรรมการตามที่คณะกรรมการจะเห็นสมควร
    กับทั้งกำหนดค่าจ้างและบำเหน็จรางวัลได้

8.  

7.  

8.  

9.  หน้าที่ของคณะกรรมการธนาคาร

1.  จัดการธนาคารให้เป็นไปตามวัตถุประสงค์ ข้อบังคับของธนาคาร และมติของที่ประชุมผู้ถือหุ้น
    กำกับดูแลการดำเนินกิจการทั้งหลายของธนาคาร

2.  คณะกรรมการของบริษัทจะต้องประชุมอย่างน้อยเดือนละหนึ่งครั้ง
    และต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    และให้ถือเสียงข้างมากเป็นมติของที่ประชุม

3.  

4.  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือน
    นับแต่วันสิ้นสุดของรอบปีบัญชีของบริษัท ส่วนการประชุมผู้ถือหุ้นคราวอื่น ๆ นอกจากที่กล่าว
    เรียกว่า การประชุมวิสามัญ ซึ่งกรรมการจะเรียกประชุมวิสามัญเมื่อไรก็ได้สุดแต่จะเห็นสมควร
    หรือคณะกรรมการจัดให้มีการประชุมวิสามัญภายในหนึ่งเดือนนับแต่วันที่ได้รับหนังสือร้องขอจากผู้ถือหุ้น

    4. ในจำนวนกรรมการ แม้ตำแหน่งจะว่างไปบ้าง กรรมการที่เหลืออยู่ย่อมทำกิจการได้
    แต่ถ้าจำนวนกรรมการลดน้อยลงจนเหลือไม่พอที่จะเป็นองค์ประชุม
    กรรมการที่เหลืออยู่ย่อมทำกิจการได้เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างทั้งหมดเท่านั้น

5.  

6.  ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best practice of
    directors of listed companies)

  ขอบเขตอำนาจของคณะกรรมการธนาคาร

ตามข้อบังคับของธนาคารและพระราชบัญญัติบริษัทมหาชนจำกัด พ.ศ. 2535
การดำเนินการในเรื่องดังต่อไปนี้ คณะกรรมการธนาคารจะดำเนินการได้
ต่อเมื่อได้รับการอนุมัติจากมติที่ประชุมผู้ถือหุ้นของธนาคาร

1.  การอนุมัติงบดุลและบัญชีกำไรขาดทุน

2.  การอนุมัติจัดสรรกำไร

3.  การเลือกตั้งกรรมการใหม่แทนผู้ต้องออกตามวาระ หรือออกเพราะเหตุอื่น
    ซึ่งกระทำให้ตำแหน่งว่างลง หรือเลือกตั้งกรรมการเพิ่มในกรณีที่มีการเพิ่มจำนวน

4.  เลือกตั้งผู้สอบบัญชีและกำหนดจำนวนเงินค่าสอบบัญชี

5.  การเพิ่มทุน ลดทุน การโอนสำรองเพื่อชดเชยผลขาดทุนสะสม การจ่ายเงินปันผล
    การเสนอขายหรือจัดสรรหุ้นเพิ่มทุนใหม่ การออกหุ้นกู้

6.  การขายหรือโอนกิจการของธนาคารทั้งหมดหรือบางส่วนที่สำคัญ การซื้อหรือรับโอนกิจการอื่น
    การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ

  คณะกรรมการธนาคาร ณ วันที่ 31 ธันวาคม 2546 ประกอบด้วย

  1. พลเอก มงคล อัมพรพิสิฏฐ์ ประธานกรรมการ

  2. นายศุภรัตน์ ควัฒน์กุล รองประธานกรรมการ

  3 . ร้อยโท สุชาย เชาว์วิศิษฐ กรรมการ

  4. นายมัชฌิมา กุญชร ณ อยุธยา กรรมการ

  5. นายชัยณรงค์ อินทรมีทรัพย์ กรรมการ

  6. นายอุตตม สาวนายน กรรมการ

  7. นายเชษฐทวี เจริญพิทักษ์ กรรมการ

  8. นายวิเชียร วิริยะประสิทธิ์ กรรมการอิสระ (ลาออก มีผลตั้งแต่วันที่ 1 มี.ค. 47)

  9. นายชัยอนันต์ สมุทวณิช กรรมการอิสระ

  10. นายเตช บุนนาค กรรมการอิสระ (ลาออก มีผลตั้งแต่วันที่ 1 มี.ค. 47)

  11. นายรัตน์ พานิชพันธ์ กรรมการอิสระ

  12. นายวิโรจน์ นวลแข กรรมการผู้จัดการ

2) คณะกรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริหารมาจากผู้ที่ดำรงตำแหน่งกรรมการธนาคาร โดยคณะกรรมการบริหาร
ได้รับการกระจายอำนาจในการบริหารจากคณะกรรมการธนาคาร
ดังนั้นบทบาทหน้าที่ของคณะกรรมการบริหาร จึงเป็นไปตามหน้าที่ที่ได้รับมอบหมาย คือ
กำหนดนโยบายโดยรวมของธนาคารด้านสินเชื่อและการบริหารความเสี่ยงด้านสินเชื่อ
นโยบายการบริหารสภาพคล่อง นโยบายการลงทุนเกี่ยวกับตลาดเงินตลาดทุน
และนโยบายโดยรวมของธนาคาร โดยคณะกรรมการบริหารจะมีการประชุมทุกสัปดาห์เพื่อกลั่นกรอง
และพิจารณาวาระต่าง ๆ ก่อนที่จะเสนอต่อคณะกรรมการธนาคาร

คณะกรรมการบริหาร ณ วันที่ 31 ธันวาคม 2546 ประกอบด้วย

1. ร้อยโทสุชาย เชาว์วิศิษฐ ประธานกรรมการบริหาร

2. นายวิโรจน์ นวลแข กรรมการบริหาร

3. นายมัชฌิมา กุญชร ณ อยุธยา กรรมการบริหาร

4. นายชัยณรงค์ อินทรมีทรัพย์ กรรมการบริหาร

5. นายอุตตม สาวนายน กรรมการบริหาร

3) คณะกรรมการตรวจสอบ

  ขอบเขตอำนาจหน้าที่ของคณะกรรมการตรวจสอบ

1.  สอบทานให้ธนาคาร มีการรายงานทางการเงินอย่างถูกต้องและเปิดเผยเพียงพอ

2.  สอบทานให้ธนาคารมีระบบการควบคุมภายใน และการตรวจสอบภายในที่เหมาะสม
    และมีประสิทธิผล

  โดยสอบทานร่วมกับผู้สอบบัญชีและผู้ตรวจสอบภายใน

3.  สอบทานการปฏิบัติของธนาคารให้เป็นไปตามกฎหมายว่าด้วยหลักทรัพย์และตลาดหลักทรัพย์
    รวมทั้ง

  ข้อกำหนด หรือกฎหมายที่เกี่ยวข้องกับธุรกิจของธนาคาร

4.  พิจารณา คัดเลือก และเสนอแต่งตั้งผู้สอบบัญชีของธนาคาร

5.  พิจารณาการเปิดเผยข้อมูลของธนาคาร
    ในกรณีที่เกิดรายการเกี่ยวโยงหรือรายการที่อาจมีความขัดแย้ง

  ทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปี

  ของธนาคาร รายงานดังกล่าวต้องลงนามโดยประธานกรรมการตรวจสอบ

7.
ปฏิบัติอื่นใดตามที่คณะกรรมการของธนาคารมอบหมายด้วยความเห็นชอบจากคณะกรรมการตรวจสอบ

  คณะกรรมการตรวจสอบ ณ วันที่ 31 ธันวาคม 2546 ประกอบด้วย

  1. นายวิเชียร วิริยะประสิทธิ์ ประธานกรรมการตรวจสอบ

  2. นายเตช บุนนาค กรรมการตรวจสอบ

  3. นายรัตน์ พานิชพันธ์ กรรมการตรวจสอบ

คณะกรรมการตรวจสอบมีการประชุมอย่างสม่ำเสมอ โดยในปี 2546 มีการประชุมรวมทั้งสิ้น 10
ครั้ง และรายงานต่อคณะกรรมการธนาคาร

4) คณะกรรมการบรรษัทภิบาล

ขอบเขตอำนาจหน้าที่ของคณะกรรมการบรรษัทภิบาล

คณะกรรมการบรรษัทภิบาล ประกอบด้วย คณะกรรมการอิสระ
ซึ่งอาจเป็นคนเดียวกับกรรมการในคณะกรรมการตรวจสอบก็ได้
เป็นกรรมการร่วมกับกรรมการที่เป็นผู้บริหารในสัดส่วน 2:1 ทั้งนี้
เพื่อสามารถกำกับดูแลและควบคุมการดำเนินงานของฝ่ายจัดการและเป็นอิสระจากการครอบงำของฝ่ายจัดการได้อย่างเต็มที่
คณะกรรมการบรรษัทภิบาลมีหน้าที่ดังต่อไปนี้

1.  กำหนดนโยบายเกี่ยวกับหลักบรรษัทภิบาลของธนาคาร

2.  กำหนดนโยบายที่เกี่ยวข้องกับความเหมาะสมของโครงสร้าง ขนาด
    และองค์ประกอบของคณะกรรมการ

ธนาคาร คณะกรรมการบริหาร และคณะกรรมการชุดต่าง ๆ

3.  3.
    กำหนดนโยบายและแนวทางปฏิบัติเพื่อให้ฝ่ายจัดการดำเนินการให้มีกระบวนการที่ส่งเสริมให้เกิด

4.  

5.  ความรู้ ความเข้าใจภายในองค์กร
    เกี่ยวกับข้อพึงปฏิบัติของนโยบายบรรษัทภิบาลของธนาคารให้กับ

พนักงาน ธนาคารทั่วทั้งองค์กร โดยจะต้องดูแล ติดตาม ประเมินผล และรายงานการปฏิบัติตามหลัก

บรรษัทภิบาล ให้คณะกรรมการธนาคารทราบทุก 3 เดือน

คณะกรรมการบรรษัทภิบาล ณ วันที่ 31 ธันวาคม 2546 ประกอบด้วย

1. นายมัชฌิมา กุญชร ณ อยุธยา ประธานกรรมการบรรษัทภิบาล

2. นางกิตติยา โตธนะเกษม กรรมการบรรษัทภิบาล

3. นายสายัณห์ สตางค์มงคล กรรมการบรรษัทภิบาล

4. นายสมเกียรติ แสงสุเรนทร์ กรรมการบรรษัทภิบาล

5. นางสาวอัมพกา ธนาฒย์ กรรมการบรรษัทภิบาล

3.  
4.  

5) คณะอนุกรรมการสรรหาและกำหนดค่าตอบแทน

ภาระหน้าที่ความรับผิดชอบ

  1. ทำหน้าที่ดูแลให้คณะกรรมการธนาคารมีขนาดและองค์ประกอบที่เหมาะสมกับองค์กร
  รวมถึงการปรับเปลี่ยนให้สอดคล้องกับสภาพแวดล้อมที่เปลี่ยนไป
  โดยประเมินผลการดำเนินงานของคณะกรรมการธนาคารอย่างต่ำปีละหนึ่งครั้ง
  ตลอดจนกำหนดนโยบายการจ่ายค่าตอบแทนและผลประโยชน์อื่น ๆ
  รวมถึงจำนวนค่าตอบแทนและผลประโยชน์ที่ให้แก่กรรมการธนาคาร
  และผู้บริหารระดับสูงตั้งแต่ระดับผู้ช่วยกรรมการผู้จัดการอาวุโสขึ้นไป ที่เป็นผู้บริหารสายงาน
  โดยต้องมีหลักเกณฑ์ที่ชัดเจน โปร่งใส เพื่อเสนอให้คณะกรรมการธนาคารพิจารณา

  2. กำหนดคุณสมบัติขั้นต่ำของกรรมการธนาคาร
  โดยได้รับความเห็นชอบจากคณะกรรมการธนาคาร ซึ่ง

  ใน การแต่งตั้งกรรมการธนาคารแต่ละครั้ง
  กรรมการที่ได้รับการแต่งตั้งจะต้องมีคุณสมบัติตามข้อกำหนด

กล่าวคือ จะต้องเป็นผู้ที่สามารถอุทิศเวลาให้กับธนาคาร มีความรู้ความสามารถและมีประสบการณ์ใน

  ในด้านต่าง ๆ มีความเป็นผู้นำและมีความคิดเชิงกลยุทธ์ มีความสามารถในวิชาชีพของตน
  ตลอดจนมี

  คุณสมบัติส่วนตนที่เหมาะสม

  3.
  นำเสนอรายชื่อผู้ที่คณะอนุกรรมการมีความเห็นว่าเหมาะสมต่อคณะกรรมการของธนาคารเพื่อพิจารณาและกลั่นกรองคัดเลือกบุคคลที่ผู้ถือหุ้นใหญ่ของธนาคารส่งมาให้เป็นกรรมการด้วย
  โดยในการสรรหา

  กรรมการนั้น อาจเนื่องมาจากกรรมการลาออก หรือ ครบวาระ สำหรับกรณีอื่น ๆ
  การแต่งตั้งกรรมการธนาคารจะต้องนำเสนอผู้ถือหุ้นเพื่อพิจารณาตามหลักเกณฑ์ที่กำหนดในข้อบังคับของธนาคาร

4.  สรรหาผู้บริหารธนาคาร ตั้งแต่ระดับผู้ช่วยกรรมการผู้จัดการอาวุโสขึ้นไป
    ที่เป็นผู้บริหารสายงาน โดย

  สามารถสรรหาทั้งจากบุคคลภายในและภายนอกองค์กร ในกรณีที่องค์กรต้องการผู้ที่มีความชำนาญ

  เฉพาะด้าน (Specialist) แต่ไม่สามารถสรรหาจากบุคคลภายในองค์กรได้
  ก็ให้สรรหาจากบุคคลภายนอกองค์กรแทน
  เพื่อให้การดำเนินการขององค์กรบรรลุวัตถุประสงค์ได้เป็นอย่างดี
  และถือเป็นตำแหน่งที่มีความสำคัญต่อองค์กรอีกด้วย

5.  ดูแลให้กรรมการธนาคาร และผู้บริหารระดับสูงตั้งแต่ระดับผู้ช่วยกรรมการผู้จัดการอาวุโสขึ้นไป
    ที่เป็นผู้บริหารสายงาน
    ได้รับผลตอบแทนที่เหมาะสมกับหน้าที่และความรับผิดชอบที่ตนมีต่อธนาคาร
    กำหนดแนวทางการประเมินผลงานของกรรมการธนาคาร และผู้บริหารระดับสูง
    ตั้งแต่ระดับผู้ช่วยกรรมการผู้จัดการอาวุโสขึ้นไปที่เป็นผู้บริหารสายงาน
    เพื่อพิจารณาปรับผลตอบแทนประจำปี โดยจะต้องคำนึงถึงหน้าที่ความรับผิดชอบ
    และความเสี่ยงที่เกี่ยวข้อง
    รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาว
    ประกอบการพิจารณาประเมินผลด้วย

  คณะอนุกรรมการสรรหาและกำหนดค่าตอบแทน ณ วันที่ 31 ธันวาคม 2546 ประกอบด้วย

1. นายชัยอนันต์ สมุทวณิช ประธานคณะอนุกรรมการ

2. นายมัชฌิมา กุญชร ณ อยุธยา กรรมการ

3. นายชัยณรงค์ อินทรมีทรัพย์ กรรมการ

6) ผู้บริหารของธนาคาร ณ วันที่ 31 ธันวาคม 2546 ประกอบด้วย

  1. นายวิโรจน์ นวลแข กรรมการผู้จัดการ

  2. นายพงศธร สิริโยธิน รองกรรมการผู้จัดการอาวุโส

  3. นายนรินทร์ ดรุนัยธร รองกรรมการผู้จัดการอาวุโส

  4. นายสหัส ตรีทิพยบุตร รองกรรมการผู้จัดการ

  5. นายสุวิทย์ อุดมทรัพย์ รองกรรมการผู้จัดการ

  6. นายดุสิต เต็งนิยม รองกรรมการผู้จัดการ

  7. นายโสมนัส ชุติมา รองกรรมการผู้จัดการ

  8. นายวันชัย ธนิตติราภรณ์ รองกรรมการผู้จัดการ

  9. นายสถิต จูพัฒนกุล รองกรรมการผู้จัดการ

  10. นางกิตติยา โตธนะเกษม รองกรรมการผู้จัดการ

  11. นายฉายฉาน กังวานพงศ์ รองกรรมการผู้จัดการ

  12. นายสายัณห์ สตางค์มงคล รองกรรมการผู้จัดการ

  13. นายสมเกียรติ แสงสุเรนทร์ ผู้ช่วยกรรมการผู้จัดการอาวุโส

  14. นางสุมนา วงษ์กะพันธ์ ผู้ช่วยกรรมการผู้จัดการอาวุโส

  15. นายบุญเลิศ ศรีเจริญ ผู้ช่วยกรรมการผู้จัดการอาวุโส

  16. นายสุวรรณ ดำเนินทอง ผู้ช่วยกรรมการผู้จัดการอาวุโส

  17. นางนงนุช เทียนไพฑูรย์ ผู้ช่วยกรรมการผู้จัดการอาวุโส

  18. นายไพโรจน์ รัตนโสภา ผู้ช่วยกรรมการผู้จัดการอาวุโส

  19. นายอิทธินันท์ บุณยนิตย์ ผู้ช่วยกรรมการผู้จัดการ กลุ่มวางแผนและการเงิน

  รายชื่อเลขานุการคณะกรรมการธนาคาร

  1. นายสมเกียรติ แสงสุเรนทร์ ผู้ช่วยกรรมการผู้จัดการอาวุโสและเลขานุการคณะกรรมการ

(โปรดดูรายละเอียดประวัติคณะกรรมการธนาคารและผู้บริหาร ตามเอกสารแนบ 1)

อนึ่ง มติคณะกรรมการธนาคารครั้งที่ 9/2545 (588) เมื่อวันที่ 9 สิงหาคม 2545
ซึ่งมีคณะกรรมการตรวจสอบเข้าร่วมประชุมด้วย
ได้มีมติอนุมัติแก้ไขให้การอนุมัติให้ความเห็นชอบเกี่ยวกับการบริหารงาน ของคณะกรรมการธนาคาร
เพื่อให้สอดคล้องกับประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543
เรื่องการขออนุญาตและการอนุญาตให้เสนอขายหุ้นที่ออกใหม่ ในข้อ 15(2)
ในกรณีที่คณะกรรมการธนาคารมอบอำนาจให้กรรมการผู้จัดการ
หรือบุคคลอื่นทำหน้าที่แทนในเรื่องเกี่ยวกับการดำเนินงานตามปกติธุรกิจของธนาคาร ทั้งนี้
การมอบอำนาจดังกล่าวจะต้องไม่มีลักษณะเป็นการมอบอำนาจที่ทำให้ผู้รับมอบอำนาจ
สามารถอนุมัติรายการที่ผู้รับมอบอำนาจนั้น หรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ ในลักษณะอื่นใด กับธนาคารหรือบริษัทย่อยของธนาคาร
โดยผู้บริหารธนาคาร 2 ท่าน ได้ลงนามในสัญญาจ้างงานกับธนาคาร ซึ่งผู้บริหาร 1 ท่าน คือ
นายวิโรจน์ นวลแข ครบวาระตามสัญญาจ้างในวันที่ 8 กรกฎาคม 2547

5.  
6.  
7.  
8.  

9.4 ค่าตอบแทนของกรรมการและผู้บริหารในปี 2546

ค่าตอบแทนกรรมการธนาคาร 

เป็นเงินรวมทั้งสิ้น 13,112,661.29 บาท

ค่าตอบแทนคณะกรรมการบริหาร คณะกรรมการตรวจสอบ คณะอนุกรรมการสรรหาและ

 กำหนดค่าตอบแทน เป็นเงินรวมทั้งสิ้น 10,282,822.58 บาท 

ผู้บริหารจำนวน 12 ราย เป็นเงินรวมทั้งสิ้น 102,950,877.50 บาท

  (เป็นค่าตอบแทนในรูปเงินเดือน ค่าจ้าง เงินโบนัส ผลตอบแทนพิเศษ เงินช่วยเหลือค่าครองชีพ

  เงินช่วยเหลือบุตร ทั้งนี้ นายวิโรจน์ นวลแข
  ดำรงตำแหน่งทั้งกรรมการธนาคารและกรรมการผู้จัดการ)

ค่าตอบแทนอื่น ๆ ธนาคารให้เงินสมทบร้อยละ 10 ของเงินเดือน เพื่อสมทบเข้ากองทุนสำรองเลี้ยงชีพ

 ของผู้บริหาร (ยกเว้น นายวิโรจน์ นวลแข กรรมการผู้จัดการ ซึ่งต้องปฏิบัติตามสัญญาจ้าง)

  ไม่มีค่าตอบแทนอื่น ๆ เช่น ในรูปของหุ้น พนักงาน (ESOP) เป็นต้น

9.5 การกำกับดูแลกิจการ

ธนาคารกรุงไทย จำกัด (มหาชน) มีฐานะเป็นรัฐวิสาหกิจ
กรรมการธนาคารจึงต้องมีคุณสมบัติครบถ้วนและ
ต้องดำรงไว้ซึ่งจรรยาบรรณของกรรมการรัฐวิสาหกิจ
โดยได้รับความไว้วางใจและได้รับมอบหมายจากทางการให้

ดูแลและบริหารงานของรัฐวิสาหกิจ
อีกทั้งธนาคารเป็นบริษัทจดทะเบียนในตลาดหลักทรัพย์แห่งประเทศไทยด้วย

ดังนั้น
กรรมการจึงต้องมีบทบาทหน้าที่และความรับผิดชอบตามข้อพึงปฏิบัติที่ดีสำหรับกรรมการบริษัทจดทะเบียน
(Code of Best Practice for Directors of Listed Companies)
ตามกฎระเบียบของตลาดหลักทรัพย์ฯ ดังนี้ :

-   การดำเนินธุรกิจด้วยความมั่นคง

คณะกรรมการธนาคารตระหนักในภาระหน้าที่และความรับผิดชอบในการ
สร้างผลตอบแทนสูงสุดให้แก่ผู้ถือหุ้น ภายใต้นโยบายที่จะสนับสนุนแนวทางการกำกับดูแลกิจการที่ดี
สร้างระบบการควบคุมภายในที่มีประสิทธิภาพ เน้นระบบการบริหารความเสี่ยงในด้านต่าง ๆ
รวมทั้งการจัดทำรายงานทางการเงินให้เป็นไปตามมาตรฐานการบัญชีที่รับรองทั่วไป
โดยมีความมุ่งมั่นในการให้บริการที่มีความพร้อมในการแข่งขันด้วยระบบเครือข่ายจุดบริการที่ครอบคลุม
ทั่วประเทศ และมีระบบเทคโนโลยีสารสนเทศที่มีประสิทธิภาพ
อันจะเป็นการสร้างมูลค่าเพิ่มในการขยายธุรกิจในอนาคตที่ดีต่อไป

-   การกำกับดูแลที่ดี

คณะกรรมการได้แต่งตั้งคณะกรรมการบรรษัทภิบาลขึ้นเพื่อจัดทำนโยบาย
และแนวทางปฏิบัติตามหลักบรรษัทภิบาลของธนาคารกรุงไทย จำกัด (มหาชน)
รวมทั้งกำหนดแผนการดำเนินงานเพื่อให้เกิดการปฏิบัติอย่างจริงจังในทุกระดับขององค์กร
และให้ความสำคัญต่อรายการที่อาจมีความขัดแย้งทางผลประโยชน์และรายการที่เกี่ยวโยงกันของผู้มีส่วนได้เสียทุกกลุ่ม
โดยได้กำหนดให้มีระเบียบปฏิบัติงานว่าด้วยการซื้อขายหลักทรัพย์ของพนักงาน
รวมทั้งกำหนดให้ผู้บริหารระดับสูงและกรรมการธนาคารรายงานการเปลี่ยนแปลงการถือหลักทรัพย์ของธนาคารต่อสำนักงานคณะกรรมการกำกับหลักทรัพย์และตลาดหลักทรัพย์
กับให้รายงานต่อคณะกรรมการธนาคารด้วย
เนื่องจากธนาคารตระหนักว่าข้อมูลของธนาคารทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุน
และผู้ที่มีส่วนได้เสียของธนาคาร

ธนาคารได้ให้ความสำคัญและเชื่อมั่นว่าระบบการควบคุมภายในที่ดีจะเป็นพื้นฐานไปสู่การกำกับดูแลที่ดีซึ่งจะเป็นประโยชน์ต่อองค์กร
จึงได้กำหนดนโยบายให้ทุกหน่วยงานจัดวางระบบการควบคุมภายในและภาระหน้าที่อำนาจการดำเนินการ
เพื่อให้สำนักตรวจสอบภายในเป็นผู้ประสานงานสนับสนุนและประเมินความเพียงพอของระบบการควบคุมภายในให้เกิดประสิทธิภาพ
โดยผ่านคณะกรรมการตรวจสอบอย่างต่อเนื่อง โดยสรุปดังนี้ :

-   การบริหารความเสี่ยงในด้านต่าง ๆ ที่สำคัญ

คณะกรรมการได้ให้ความสำคัญกับการสร้างและพัฒนาระบบความเสี่ยง
โดยมีการมอบหมายให้มีผู้รับผิดชอบดูแลในการบริหารความเสี่ยงให้อยู่ในระดับที่รับได้ตลอดเวลา

-   การเปิดเผยข้อมูลในงบการเงินตามมาตรฐานการบัญชีที่รับรองทั่วไป

คณะกรรมการมีความรับผิดชอบต่อนโยบายการบัญชีด้วยการจัดทำงบการเงินรวมของธนาคารและบริษัทย่อย
รวมทั้งสารสนเทศทางการเงินที่ปรากฏในรายงานประจำปี
ให้มีการแสดงข้อมูลข้อเท็จจริงอันเป็นสาระสำคัญในการบันทึกข้อมูลให้มีความถูกต้องและครบถ้วน
เป็นไปตามมาตรฐานการบัญชีที่รับรองทั่วไป

-   การกำหนดวิสัยทัศน์และแผนการดำเนินธุรกิจของธนาคาร

คณะกรรมการได้กำกับดูแลให้ฝ่ายจัดการดำเนินการให้เป็นไปตามแผนธุรกิจที่คณะกรรมการได้ร่วมกำหนดวิสัยทัศน์และให้ความเห็นชอบในพันธกิจ
กลยุทธ์ เป้าหมาย และแผนธุรกิจไว้
เพื่อให้การดำเนินธุรกิจของธนาคารสามารถเพิ่มมูลค่าธุรกิจภายใต้งบประมาณที่กำหนดไว้อย่างมีประสิทธิภาพ
ซึ่งจะเป็นประโยชน์และสนับสนุนให้เกิดการขยายตัวทางธุรกิจของธนาคาร
เพื่อสร้างผลตอบแทนสูงสุดให้แก่ผู้ถือหุ้นอย่างต่อเนื่อง
รวมทั้งการสร้างความมั่นคงและความเติบโตทางเศรษฐกิจโดยรวมต่อไป

คณะกรรมการธนาคารมีการประชุมเป็นประจำในวันพฤหัสบดี สัปดาห์ที่ 3 ของเดือน
และยังมีการประชุมพิเศษเพิ่มเติมตามความจำเป็น นอกจากนี้คณะกรรมการฯ
ได้มีการแต่งตั้งคณะอนุกรรมการชุดต่าง ๆ เพื่อช่วยในการกำกับดูแลกิจการ เช่น
คณะกรรมการบริหาร คณะกรรมการตรวจสอบ คณะอนุกรรมการสรรหาและกำหนดค่าตอบแทน

นอกจากนี้ ธนาคารยังให้ความสำคัญต่อสิทธิของผู้ถือหุ้นในการที่จะได้รับทราบข้อมูลอย่างเท่าเทียมกัน
โดยมีการส่งหนังสือเชิญประชุมและเอกสารประกอบให้กับผู้ถือหุ้นพิจารณาล่วงหน้าไม่น้อยกว่า 10 วัน
ก่อนวันประชุม รวมถึงการแจ้งข่าวสารให้ผู้ถือหุ้นทราบการเปลี่ยนแปลงนโยบายที่สำคัญของธนาคาร
โดยในการประชุมผู้ถือหุ้นแต่ละครั้งยังเปิดโอกาสให้ผู้ถือหุ้นสอบถามประเด็นข้อสงสัยได้อย่างอิสระ
รวมทั้งได้มีการบันทึกประเด็นต่าง ๆ ที่สำคัญไว้ในรายงานการประชุมด้วย ซึ่งในปี 2546 ที่ผ่านมา
ธนาคารมีการจัดประชุมผู้ถือหุ้นจำนวน 2 ครั้ง โดยเป็นการประชุมสามัญประจำปี 1 ครั้ง
และการประชุมวิสามัญผู้ถือหุ้น 1 ครั้ง และมีการจัดตั้งหน่วยงาน กลุ่มผู้ลงทุนสัมพันธ์
เพื่อทำหน้าที่ติดต่อสื่อสารกับผู้ลงทุนสถาบันและผู้ถือหุ้น
ซึ่งผู้ลงทุนสามารถติดต่อขอทราบข้อมูลธนาคารได้ที่หมายเลขโทรศัพท์ 0-2261-7669
อีกทั้งยังมีการถ่วงดุลอำนาจของคณะกรรมการ โดยมีองค์ประกอบของคณะกรรมการ
ดังรายละเอียดตามหัวข้อที่ 9.1 โครงสร้างการจัดการ

9.6 การดูแลเรื่องการใช้ข้อมูลภายใน

ธนาคารกรุงไทย จำกัด (มหาชน) เป็นบริษัทจดทะเบียนในตลาดหลักทรัพย์แห่งประเทศไทย
จึงต้องปฏิบัติ ตามกฎระเบียบของตลาดหลักทรัพย์ฯ
เกี่ยวกับการเปิดเผยข้อมูลที่มีผลกระทบต่อราคาหลักทรัพย์ การได้มาและจำหน่ายไปซึ่งสินทรัพย์
รายการที่เกี่ยวโยงกัน
การเปิดเผยข้อมูลงบการเงินและรายงานเกี่ยวกับฐานะการเงินและผลการดำเนินงานและรายงานการถือครองหลักทรัพย์
โดยเมื่อกรรมการหรือผู้บริหารมีการซื้อขายหลักทรัพย์ของธนาคารจะต้องรายงานต่อตลาดหลักทรัพย์ฯในทันที
และจะต้องรายงานต่อที่ประชุมคณะกรรมการธนาคารด้วย
ซึ่งหากมีผู้บริหารใช้ข้อมูลภายในเพื่อประโยชน์ส่วนตนแล้ว
จะต้องถูกลงโทษตามบทบัญญัติที่กฎหมายกำหนดไว้
ธนาคารได้กำหนดแนวนโยบายภายในเพื่อใช้ในการเก็บรักษาความลับข้อมูลธนาคาร โดยสรุปดังนี้ :

-   นโยบายและวิธีการดูแลผู้บริหารในการใช้ข้อมูลภายใน

-   
-   

  ธนาคารได้กำหนดระเบียบว่าด้วยการรักษาความลับของธนาคารไว้
  โดยมีสาระสำคัญเกี่ยวกับการกำหนด

ชั้นความลับของข้อมูลข่าวสารลับ ซึ่งแบ่งออกเป็น 3 ชั้น คือ

1.  ลับที่สุด (TOP SECRET)

2.  ลับมาก (SECRET)

3.  ลับ (CONFIDENTIAL)

นอกจากนี้ ธนาคารได้กำหนดชั้นความลับของข้อมูลข่าวสารลับแต่ละประเภทไว้ เช่น
ข้อมูลข่าวสารของลูกค้า กำหนดชั้นความลับว่า “ลับ”
รายงานการประชุมและมติกรรมการด้านสินเชื่อ กำหนดชั้นความลับว่า “ลับมาก” เป็นต้น
เพื่อให้ทุกหน่วยงานได้ถือปฏิบัติ

ในระเบียบว่าด้วยการรักษาความลับของธนาคาร
ได้กำหนดให้หัวหน้าหน่วยงานควบคุมดูแลการจัดเก็บข้อมูลข่าวสารลับไว้ในที่ปลอดภัยและควบคุมดูแลให้มีการปฏิบัติให้ถูกต้องตามระเบียบของธนาคาร
โดยให้หัวหน้าหน่วยงานจัดให้มีพนักงานเป็นการเฉพาะให้เป็นนายทะเบียนข้อมูลข่าวสารลับ
มีหน้าที่ควบคุมและรับผิดชอบการดำเนินการเกี่ยวกับข้อมูลข่าวสารลับ
และจัดให้มีทะเบียนข้อมูลข่าวสารลับ ประกอบด้วยทะเบียนรับทะเบียนส่ง
และทะเบียนควบคุมข้อมูลข่าวสารลับ แยกต่างหากจากทะเบียนสารบรรณปกติของหน่วยงาน
โดยในการส่งข้อมูลข่าวสารลับที่กำหนดชั้นความลับไว้ภายในหน่วยงานเดียวกันหรือภายนอกหน่วยงานต้องระวังมิให้ผู้ที่ไม่มีหน้าที่เกี่ยวข้องล่วงรู้ข้อมูลข่าวสารลับนั้น
โดยเฉพาะการส่งข้อมูลข่าวสารลับ ที่กำหนดชั้นความลับว่า “ลับมาก” หรือ “ลับที่สุด”
ต้องบรรจุซองทึบแสง และทำเครื่องหมายแสดงชั้นความลับไว้ทั้งด้านหน้าและด้านหลัง
ส่วนการส่งข้อมูลข่าวสารลับออกนอกบริเวณหน่วยงานให้แก่หน่วยงานราชการหรือบุคคลภายนอกใด ๆ
อันถือเป็นการเปิดเผยข้อมูลข่าวสารของธนาคาร
ต้องได้รับอนุมัติจากผู้มีอำนาจอนุมัติตามระเบียบของธนาคารที่กำหนดไว้ จึงจะเปิดเผยข้อมูลนั้นได้

ทั้งนี้ ในส่วนที่เกี่ยวกับมาตรการในการรักษาความลับของธนาคาร
ธนาคารได้กำหนดเป็นวินัยพนักงาน ให้พนักงานถือปฏิบัติ โดยพนักงานต้องรักษาความลับของธนาคาร
ไม่แจ้งแก่บุคคลภายนอกใด ๆ ให้ทราบถึงกิจการต่าง ๆ ทั้งของธนาคารและลูกค้า
เว้นแต่จะได้รับอนุมัติจากกรรมการผู้จัดการ หรือผู้ที่ได้รับมอบหมาย หากฝ่าฝืนถือว่ากระทำผิดวินัย
ต้องได้รับโทษทางวินัยต่อไป

อนึ่ง ธนาคารได้มีนโยบายกำกับดูแลเพื่อป้องกันผู้บริหารนำข้อมูลภายในของธนาคารไปใช้
โดยกำหนด ให้ผู้บริหารจะต้องรายงานการถือครองหลักทรัพย์ในธนาคาร
และต้องจัดส่งรายงานการถือหลักทรัพย์ของผู้บริหาร คู่สมรส บุตรที่ยังไม่บรรลุนิติภาวะ
ตลอดจนบุคคลที่เกี่ยวข้อง ซึ่งเป็นไปตามบทบัญญัติในกฎหมายที่เกี่ยวกับธุรกิจหลักทรัพย์

-   มาตรการลงโทษ

ธนาคารได้กำหนดระเบียบเกี่ยวกับเรื่องการรักษาความลับของธนาคารและของลูกค้าไว้เป็นวินัยพนักงาน
หากผู้ใดฝ่าฝืนต้องได้รับโทษทางวินัยตามที่กำหนดไว้ 7 สถาน คือ

  1) ภาคทัณฑ์กำหนดระยะเวลาไม่เกิน 2 ปี

  2) ตัดเงินเดือนไม่เกินร้อยละ 15 มีกำหนดเวลาไม่เกิน 6 เดือน

  3) ระงับการขึ้นเงินเดือน

  4) ลดเงินเดือน ไม่เกินร้อยละ 12.5

  5) ให้ออก

  6) ปลดออก

7)  ไล่ออก

9.7 บุคลากร

  ณ วันที่ 31 ธันวาคม 2546 ธนาคารมีพนักงานจำนวนทั้งสิ้น 14,501 คน
  เป็นพนักงานสำนักงานใหญ่

4,124 คน และพนักงานสาขา 10,377 คน โดยแบ่งตามสายงานหลักและสายงานสนับสนุน ดังนี้ :

พนักงานในสายงานหลัก

สายงานสินเชื่อภาคใต้และนครหลวงตะวันออก 2,452

สายงานสินเชื่อภาคกลางและนครหลวงกลาง 1,971

สายงานสินเชื่อภาคตะวันออกเฉียงเหนือและนครหลวงเหนือ 2,445

สายงานสินเชื่อภาคตะวันออกและนครหลวงใต้ 1,514

สายงานสินเชื่อภาคเหนือและนครหลวงตะวันตก 2,456

สายงานวางแผนผลิตภัณฑ์และการตลาด 151

สายงานธุรกิจต่างประเทศและตลาดการเงิน 528

สายงานโครงการพิเศษ 431

สายงานบริหารความเสี่ยง 135

รวมพนักงานในสายงานหลัก 12,083 คน

พนักงานในสายงานสนับสนุน

หน่วยงานที่ขึ้นตรงต่อกรรมการผู้จัดการ 65

สายงานนโยบายและกำกับ 80

สายงานตรวจสอบภายใน 305

สายงานปฏิบัติการ 770

สายงานจัดการหนี้ 257

สายงานวางแผนการเงิน 278

สายงานเทคโนโลยีสารสนเทศ 133

สายงานทรัพยากรบุคคล และสนับสนุนองค์กร 438

  โครงการ Core Banking System 92

  รวมพนักงานในสายงานสนับสนุน 2,418 คน

  รวมพนักงานทั้งหมด 14,501 คน

-   เหตุผล/นโยบาย กรณีมีการเปลี่ยนแปลงจำนวนพนักงานอย่างมีนัยสำคัญ

ในปี 2544-2546 ธนาคารได้มีการจัดทำโครงการร่วมใจจากเพื่อขนาดองค์กรที่เหมาะสมจำนวน 2
ครั้ง (โดยครั้งแรก พนักงานจะได้รับเงินชดเชยและใบสำคัญแสดงสิทธิที่จะซื้อหุ้นสามัญ และในครั้งที่
2 พนักงานจะได้รับผลตอบแทนในรูปเงินชดเชย) และโครงการร่วมใจจากก่อนเกษียณ อีก 1 ครั้ง
ซึ่งพนักงานจะได้รับค่าตอบแทนในรูปเงินชดเชยเช่นกัน โดยมีพนักงานเข้าร่วมโครงการจำนวนทั้งสิ้น
815 คน

-   ผลตอบแทนรวมและลักษณะผลตอบแทนที่ให้กับพนักงาน

ใ นปี 2546 ที่ผ่านมา เงินตอบแทนที่จ่ายให้แก่พนักงานของธนาคาร ได้แก่ เงินเดือน ค่าจ้าง
เงินช่วยเหลือค่าครองชีพ เงินโบนัส ผลตอบแทนพิเศษ เงินสมทบกองทุนสำรองเลี้ยงชีพ
และเงินช่วยเหลือบุตร รวมเป็นจำนวน 6,841 ล้านบาท

-   นโยบายในการพัฒนาและฝึกอบรมพนักงาน

9.  
10. 

ปัจจุบันบทบาทในการพัฒนาบุคลากรของธนาคารเปลี่ยนแปลงไป
โดยหน้าที่ในการพัฒนาบุคลากรเป็นหน้าที่ของพนักงานทุกคนที่ต้องมีส่วนร่วมในการพัฒนาความรู้
ความสามารถ และศักยภาพของตนเอง มีการเรียนรู้ซึ่งกันและกัน พึ่งพิงอิงกัน ร่วมมือร่วมใจกัน
และมีการแข่งขันกัน อันจะนำไปสู่การเป็นธนาคารแห่งการเรียนรู้ (Learning Organization)
และเป็นการเสริมสร้างทุนทางปัญญา
ซึ่งเป็นทุนที่จะสามารถเพิ่มขีดความสามารถทางการแข่งขันและความแข็งแกร่งให้แก่ธนาคารได้อย่างมีประสิทธิภาพ
ดังนั้น แนวทางการพัฒนาบุคลากรของธนาคารมีดังนี้

1.  พัฒนาผู้บริหารของธนาคารโดยการเรียนรู้จากสิ่งที่ปฏิบัติจริงโดยกระตุ้นให้แลกเปลี่ยนประสบการณ์ร่วมกัน
    (Action Learning) ที่มุ่งเน้นวิธีการแก้ปัญหา (Problem Base Learning)
    ให้ผู้บริหารได้เรียนรู้การทำงานเป็นทีม การสร้างเครือข่าย (Networking)
    และได้เห็นภาพรวมทั้งระบบทั้งภายในและภายนอกธนาคาร
    เพื่อให้ผู้บริหารมีกระบวนการคิดวิเคราะห์ที่เป็นระบบแบบบูรณาการ โดยหลักสูตรดังกล่าวได้แก่
    หลักสูตร CEO Forum, KTB Lecture Series, โครงการรู้ลึกกรุงไทย

2.  พัฒนาพนักงานของธนาคารตาม Competency ของแต่ละบุคคล โดยธนาคารได้กำหนด
    Competency ออกเป็น 3 กลุ่ม คือ Core Competency, Management Competency
    และ Technical Competency
    พนักงานจะได้รับการพัฒนาเพื่อเสริมสมรรถนะในการปฏิบัติงานให้พร้อมที่จะสนองต่อความมุ่งมั่นขององค์กร
    (To be a Convenience Bank) ในหลักสูตรต่างๆ ทั้งโดยวิธีการ Classroom
    Learning และ Self Learning
    โดยธนาคารได้พัฒนาช่องทางการเรียนรู้ที่เอื้อให้เกิดการเรียนรู้ได้อย่างต่อเนื่อง ทั่วถึง
    และมีประสิทธิภาพสูงสุดผ่านสื่อต่างๆ อาทิ VDO, CD-ROM, เทปเสียง และ E-Learning
    ผ่านเว็บไซต์ www.training.ktb ของธนาคาร

3.  พัฒนาพนักงานตามความจำเป็นต่อกิจการของธนาคาร อาทิ โครงการ Core Banking
    System เพื่อเตรียมความพร้อมของบุคลากรที่จะรองรับกับระบบและเทคโนโลยีใหม่ๆ
    ที่จะนำมาใช้ นอกจากนี้ ยังมีการพัฒนาผู้ที่มีศักยภาพสูงในโครงการ KTB Talent Group
    เพื่อเตรียมความพร้อมสำหรับเป็นผู้บริหารของธนาคารในอนาคตด้วย

เพื่อสนับสนุนการปรับเปลี่ยนวัฒนธรรมองค์กรและการปลูกฝังค่านิยมร่วม
อันจะช่วยเสริมสร้างให้ธนาคารมุ่งสู่การเป็นสถาบันที่พัฒนาตนเองและพร้อมที่จะปรับตัวต่อการเปลี่ยนแปลงได้อย่างทันการณ์
ธนาคารจึงได้จัดให้มีโครงการต่างๆ ที่จะส่งเสริมให้เกิดเป็นธนาคารแห่งการเรียนรู้ (Learning
Organization) อาทิเช่น โครงการ Book Club โครงการ Corporate Identity
โครงการ Knowledge Base Management เป็นต้น

  แนวนโยบายดังกล่าวข้างต้นนี้สามารถกำหนดกลยุทธ์และแนวทางในการพัฒนาทรัพยากรบุคคลของ

ธนาคาร ได้ดังนี้

-   กลยุทธ์และแนวทางการพัฒนาทรัพยากรบุคคล

  1. มีระบบสรรหาที่เป็น Merit

  2. การประเมินผลงานด้วยการวัดผลสำเร็จของงาน

  3. การให้ผลตอบแทนตามความสามารถและผลสำเร็จของงาน

  4. การจัดคนให้เหมาะสมกับงาน

11. 5. การดูแลและจัดกลุ่มที่มีศักยภาพสูงเกินหรือต่ำกว่ามาตรฐานเป็นพิเศษ

12. 6. พัฒนาเครื่องมือในการหาความจำเป็นในการฝึกอบรมตาม Competencies
    ให้เป็นมาตรฐานตรงกับความ

13. ต้องการของหน่วยงาน

14. 7. พัฒนาเนื้อหาวิชา กระบวนการเรียนรู้และเทคโนโลยีในการฝึกอบรมให้ทันสมัย
    และเหมาะสมอย่างมี

สมดุลได้ทั้ง Functional Skill / Conceptual Skill และ Personal Skill

  8. ส่งเสริมและกำหนดให้ผู้บริหารมีส่วนร่วมในการพัฒนาและสอนงานพนักงาน (Coaching)

  9. ส่งเสริมให้พนักงานสามารถพัฒนาตนเองอย่างต่อเนื่อง (Self Development)
  โดยใช้เทคโนโลยีสมัยใหม่ผ่านระบบเครือข่ายของธนาคาร (E-Learning)

  10. พัฒนาวิธีการและเครื่องมือในการประเมินผล/ติดตามผลการฝึกอบรมและผู้ผ่านการอบรม

  11. พัฒนาและปรับปรุงสิ่งจูงใจที่เป็นลักษณะภายในให้กับพนักงาน โดย

-   Job Rotation

-   ส่งเสริมและกำหนดให้ผู้บริหารเป็นตัวจักรสำคัญในการจูงใจการปฏิบัติงาน คือ มอบหมายงาน
    / กิจกรรมที่ท้าทายความสามารถ

-   โอนย้ายให้พนักงานปฏิบัติงานที่ใกล้กับครอบครัว

  12. พัฒนาและปรับปรุงสิ่งจูงใจที่เป็นลักษณะภายนอกตัวงานให้กับพนักงานโดย

-   ปรับเพิ่มเงินเดือนและสวัสดิการให้แก่พนักงานโดยเทียบเคียงธนาคารชั้นนำ

-   สร้างความสัมพันธ์ที่ดีต่อกัน

  13. ส่งเสริมให้พนักงานพัฒนาร่างกายและพัฒนาจิตใจตามหลักศาสนาของแต่ละคน

  14. จัดให้มีระบบการสื่อสารแบบ Two way communication
  และมีการกระจายข้อมูลข่าวสารของธนาคารอย่างทั่วถึง ชัดเจน และรวดเร็ว

  15. สนับสนุนโครงการปรับปรุงคุณภาพการให้บริการ (QA.) อย่างต่อเนื่อง

  16. พัฒนาหลักสูตรการฝึกอบรมรูปแบบใหม่ ในการสร้างจิตสำนึกการให้บริการ

17. พัฒนาและส่งเสริมการทำงานเป็นทีม ให้บรรลุเป้าหมายที่มีประสิทธิภาพและประสิทธิผล
รวมทั้งมีความพึงพอใจในการปฏิบัติงานพร้อมที่จะให้บริการ

โดย ธนาคารฯ
มีความเชื่อว่าการฝึกอบรมและพัฒนาพนักงานที่มีคุณภาพจะต้องถือว่าเป็นความรับผิดชอบร่วมกันระหว่างฝ่ายฝึกอบรมและพัฒนาพนักงาน
และหัวหน้าหน่วยงานในระดับต่าง ๆ โดยฝ่ายฝึกอบรมฯ
มีความรับผิดชอบในการส่งเสริมสนับสนุนให้พนักงานตระหนักถึงความสำคัญของการพัฒนาตนเอง
การเตรียมความพร้อมก่อนมาเข้ารับการฝึกอบรม ขณะที่หัวหน้าหน่วยงานในระดับต่างๆ
จะต้องรับผิดชอบในการพัฒนาพนักงานด้วยการมอบหมายงาน การสอนงาน และการพัฒนาในงาน

-   การฝึกอบรมและการพัฒนาบุคลากร

หลังจากจดทะเบียนแปรสภาพเป็นบริษัทมหาชนจำกัดแล้ว
ธนาคารได้ดำเนินนโยบายให้มีการเปลี่ยนแปลงและพัฒนาองค์กรที่สำคัญ ๆ
ทั้งในส่วนที่เกี่ยวกับการประกอบธุรกิจ การบริหาร และการพัฒนาบุคคล
โดยเฉพาะการให้ความสำคัญกับการพัฒนาพนักงานเป็นอย่างมาก
ทั้งนี้เพื่อเปลี่ยนรูปแบบการทำงานและแนวคิด โดยพนักงานต้องปรับตัวเข้ามาหาลูกค้ามากขึ้น
การเตรียมความพร้อมเพื่อรองรับธุรกิจธนาคารสมัยใหม่
และเพื่อผลักดันให้การปรับเปลี่ยนระบบงานประสบความสำเร็จ
ที่ผ่านมาได้มีการสร้างจิตสำนึกและเสริมสร้างทักษะในการปฏิบัติงานด้วยการฝึกอบรมเพื่อให้เกิดความรู้และความเชี่ยวชาญในการปฏิบัติงาน
ทั้งภายในและภายนอกธนาคาร โดยเฉลี่ยพนักงานจะได้รับการอบรมมากกว่า 2 ครั้ง ใน 1 ปี
ทั้งนี้ได้มีการเปิดศูนย์ฝึกอบรมที่เขาใหญ่ อำเภอปากช่อง จังหวัดนครราชสีมา ตั้งแต่ปี พ.ศ. 2538
เพื่อใช้เป็นสถานที่ฝึกอบรมพัฒนาความสามารถของพนักงานในการแก้ปัญหางานของธนาคาร

2.  
3.  
4.